***Likumprojekts***

**Grozījumi likumā „Par policiju”**

Izdarīt likumā "[Par policiju](http://likumi.lv/ta/id/67957-par-policiju)" (Latvijas Republikas Augstākās Padomes un Valdības Ziņotājs, 1991, 31./32.nr.; 1992, 37./38.nr.; Latvijas Republikas Saeimas un Ministru Kabineta Ziņotājs, 1994, 13., 23.nr.; 1995, 2., 24.nr.; 1996, 13.nr.; 1997, 2., 8., 23.nr.; 1999, 12., 23.nr.; 2000, 14.nr.; 2001, 21.nr.; 2002, 2., 4., 16., 22.nr.; 2003, 2., 8., 14.nr.; 2004, 13.nr.; 2005, 2., 10., 22.nr.; 2006, 14., 20.nr.; 2008, 14.nr.; 2009, 3.nr.; Latvijas Vēstnesis, 2010, 157., 183.nr.; 2011, 120.nr.; 2013, 27.nr.; 2014, 57., 123., 214.nr.; 2016, 91.nr.) šādus grozījumus:

1. aizstāt preambulas otrajā teikumā vārdus “finanšu policijas un muitas policijas” ar vārdiem “nodokļu un muitas policijas un Valsts ieņēmumu dienesta Iekšējās drošības pārvaldes”.

2. Izteikt 2.1panta pirmo daļu šādā redakcijā:

“Pašvaldības policijas darbinieks ir persona, kura ieņem pašvaldības vai pašvaldību kopīgi iedibinātu policijas amatu un pilda šajā likumā noteiktos pienākumus attiecīgās pašvaldības administratīvajā teritorijā, citas pašvaldības, kura deleģējusi šajā likumā noteikto uzdevumu izpildi, administratīvajā teritorijā, vai pašvaldību, kuras ir izveidojušas kopīgu pašvaldības policiju, kopīgajās teritorijās.”.

3. 19.pantā:

izteikt pirmo daļu šādā redakcijā:

„Pašvaldība var izveidot pašvaldības policiju vai [Valsts pārvaldes iekārtas likumā](http://likumi.lv/ta/id/63545-valsts-parvaldes-iekartas-likums) noteiktajā kārtībā deleģēt šā panta otrās daļas 1., 21., 4. un 6.punktā minēto uzdevumu izpildi citai pašvaldībai. Pašvaldības saskaņā ar likumu “Par pašvaldībām” var izveidot kopīgu pašvaldības policiju.”;

papildināt otro daļu ar 2.1punktu šādā redakcijā:

„21) reģistrēt iesniegumus un informāciju par iespējamiem likumpārkāpumiem un ārkārtējiem notikumiem, kuri apdraud personu vai sabiedrības drošību, un reaģēt uz sniegto informāciju, kā arī nodot kompetentām amatpersonām un institūcijām saņemto informāciju.”;

izslēgt otrās daļas 3.punktu;

izteikt trešo daļu šādā redakcijā:

„Ja pašvaldība neveido savu vai kopīgu pašvaldības policiju, vai nav deleģējusi pašvaldības policijas uzdevumus citai pašvaldībai, šā panta otrās daļas 4.punktā minēto pienākumu izpilda Valsts policija.”;

izteikt piekto daļu šādā redakcijā:

„Pašvaldības policijas darbinieku skaitu nosaka attiecīgā pašvaldība vai likumā “Par pašvaldībām” noteiktā uzraudzības padome. Pašvaldības policijas sastāvā var būt tās priekšnieks, viņa vietnieki, vecākie inspektori, inspektori un jaunākie inspektori, kā arī vecākie kārtībnieki, kārtībnieki un jaunākie kārtībnieki.”;

papildināt ar desmito daļu šādā redakcijā:

„Ministru kabinets nosaka šā panta otrās daļas 2.1punktā minēto ziņu reģistrēšanas kārtību, apjomu un glabāšanas termiņus.”.

4. 19.1pantā:

papildināt otro daļu ar 11.punktu šādā redakcijā:

„11) reģistrēt iesniegumus un informāciju par iespējamiem likumpārkāpumiem un ārkārtējiem notikumiem, kuri apdraud personu vai sabiedrības drošību, un reaģēt uz sniegto informāciju, kā arī nodot kompetentām amatpersonām un institūcijām saņemto informāciju.”;

papildināt ar septīto daļu šādā redakcijā:

“Ministru kabinets nosaka šā panta otrās daļas 1.1punktā minēto ziņu reģistrēšanas kārtību, apjomu un glabāšanas termiņus.”.

1. Izteikt 21.panta trešo daļu šādā redakcijā:

„Pašvaldības policijas priekšnieku un viņa vietnieku pieņem darbā, ja saņemta iekšlietu ministra rakstveida piekrišana. Iekšlietu ministrs rakstveida piekrišanu nedod, ja Valsts policijai vai Drošības policijai ir pietiekams pamats uzskatīt, ka persona rada draudus valsts drošībai vai sabiedriskai kārtībai un drošībai.”.

1. Izteikt 21.1panta trešo daļu šādā redakcijā:

„Ostas policijas priekšnieku un viņa vietnieku pieņem darbā, ja saņemta iekšlietu ministra rakstveida piekrišana. Iekšlietu ministrs rakstveida piekrišanu nedod, ja Valsts policijai vai Drošības policijai ir pietiekams pamats uzskatīt, ka persona rada draudus valsts drošībai vai sabiedriskai kārtībai un drošībai.”.

1. Papildināt pārejas noteikumus ar 12., 13. un 14.punktu šādā redakcijā:

„12. Šā likuma 19.panta desmitā daļa un 19.1panta septītā daļa stājas spēkā 2020.gada 1.janvārī.

13. Līdz šā likuma 19.panta desmitajā daļā un 19.1panta septītajā daļā minēto Ministru kabineta noteikumu izdošanai attiecībā uz pašvaldības policijas un ostas policijas reģistrētajiem iesniegumiem un informāciju par iespējamiem likumpārkāpumiem un ārkārtējiem notikumiem, kuri apdraud personu vai sabiedrības drošību, ir piemērojami Ministru kabineta 2012.gada 20.marta noteikumos Nr.190 “Noteikumi par notikumu reģistrēšanas kārtību un policijas reaģēšanas laiku” ietvertie informācijas apjoma un glabāšanas termiņu nosacījumi.

14. Pašvaldības policija un ostas policija uzsāk reģistrēt iesniegumus un informāciju par iespējamiem likumpārkāpumiem un ārkārtējiem notikumiem, kuri apdraud personu vai sabiedrības drošību, Integrētās iekšlietu informācijas sistēmas apakšsistēmā „Vienotais notikumu reģistrs” ne vēlāk kā līdz 2025.gada 1.janvārim.”.

Iekšlietu ministrs R.Kozlovskis

Vīza: Iekšlietu ministrijas

valsts sekretārs D.Trofimovs

18.01.2018. 13:16

639

D.Radzeviča

67219418, dace.radzevica@iem.gov.lv